**Kravspesifikasjon/ Prosjektbeskrivelse**

Formålet med anskaffelsen er å dekke oppdragsgivers behov for assistanse i forbindelse med implementering av LEAN-ledelse i Alvdal kommune slik at oppdragsgiver får satt forbedringsarbeid i system og utviklet ledelseskulturen.

Oppdragsgiver ønsker at dette skal bidra til å optimere driften, stimulere til høyere medarbeidertilfredshet og medarbeidermedvirkning og gjøre kommunen i stand til å møte nye krav og forventninger. Med en bedre struktur på hverdagen ser oppdragsgiver for seg at de ansatte får mer tid til bruker-/oppgaverettet arbeid.

I prosjektet vil oppdragsgiver at det benyttes to piloter, Øwretun barnehage og service- og organisasjonsenheten. Øwretun barnehage er en av to kommunale barnehager i Alvdal kommune. Barnehagen har fire avdelinger med til sammen ca. 75 barn. Øwretun barnehage har 18 årsverk fordelt på 20 ansatte. Service- og organisasjonsenheten består av kommunens publikumsmottak og sentrale stabsfunksjoner. Enheten har 10,5 årsverk fordelt på 12 ansatte.

Prosjektet anses som ferdig når de to nevnte pilotene er selvgående på bruk av LEAN-ledelse og er satt i stand til å gjennomføre opplæring av de resterende enhetene i kommunen.